14 જાન્યુઆરી આવી ગઇ અને કમુરતાનો સમય પણ પુરો થયો! આ સાથે જ હવે ફરી લગ્ન સિઝનની શરૂઆત થઈ ગઈ છે. એક તરફ લગ્નની ભાગાભાગી હોય છે તો બીજી તરફ પ્રસંગનો અનેરો આનંદ પણ જોવા મળે છે. આ સાથે જેના લગ્ન થવાના હોય તેના મનમાં એક જ સવાલ ફરતો હોય છે અને તે છે હનીમૂન.... લગ્ન પછીનો સૌથી મોટો પ્રશ્ન હનીમૂનનો હોય છે કે ક્યાં જવુ? મોટા મોટા ફિલ્મ સ્ટાર્સ તો ભારતની બહાર જ પોતાના હનીમૂનની મજા માણે છે, પરંતુ એ બધાને પરવડે નહીં અને દરેક વખતે એટલો બધો સમય પણ નથી હોતો. તો શું કરવું? હનીમૂન પર ન જવું? કે પછી ભારતમાં જ એવી કોઇ જગ્યાએ જવું જ્યાંની હવા અને સુંદરતા વિદેશને પણ પાછળ રાખી દે એવી હોય! જી હા, ભારતમાં ઘણા એવા સ્થળો છે જે વિદેશના નજારાને પણ ટક્કર આપે છે. તો ચાલો આજે તેમને તમારા હનીમૂન પ્લાનિંગમાં મદદમાં આવે તેવી ભારતની કેટલીક બ્યુટિફુલ પ્લેસિસની સફર કરાવીએ...